ITEL คว้างานใหม่ 553 ลบ. ดันราคาหุ้นพุ่งแรง-แวลู่กระฉูด!
ITEL ราคาหุ้นปรับตัวขึ้นแรง หลังประกาศคว้างานใหม่ 553 ลบ. ด้านโบรกฯ แนะซื้อ เป้า 6.40 บาท รับกำไรปีนี้โตแกร่ง!
ITEL ราคาหุ้นปรับตัวขึ้นแรง หลังประกาศคว้างานใหม่ 553 ลบ. ด้านโบรกฯ แนะซื้อ เป้า 6.40 บาท รับกำไรปีนี้โตแกร่ง!
31 พ.ค. 2564

ผู้สื่อข่าวรายงานว่า ราคาหุ้นบริษัท อินเตอร์ลิ้งค์ เทเลคอม จำกัด (มหาชน) หรือ ITEL ณ วันที่ 31 พ.ค.2564 ล่าสุด ณ เวลา 10.43 น. อยู่ที่ระดับ 4.46 บาท ปรับตัวขึ้น 0.16 บาท หรือ 3.72% สูงสุดที่ระดับ 4.54 บาท ต่ำสุดที่ระดับ 4.36 บาท ด้วยมูลค่าการซื้อขาย 212.32 ล้านบาท

โดยราคาหุ้น ITEL ปรับตัวขึ้นแรงในวันนี้ หลังจากบริษัทฯ ได้เข้าลงนามในสัญญากับสำนักงานตำรวจแห่งชาติตามโครงการจัดหารถยนต์ปฏิบัติการพร้อมติดตั้งระบบตรวจจับอากาศยานไร้คนขับ (โดรน) แบบ 1 เซ็นเซอร์ และอุปกรณ์รบกวนสัญญาณควบคุมอากาศยานไร้คนขับ พร้อมอุปกรณ์รบกวนสัญญาณไร้คนขับแบบพกพา (Drone Gun) จำนวน 11 คัน มูลค่างานทั้งสิ้น 552,694,725 บาท รวมภาษีมูลค่าเพิ่มและภาษีอื่น ค่าขนส่ง ค่าจดทะเบียน และค่าใช้จ่ายอื่น ๆ มีกำหนดการส่งมอบและติดตั้ง ภายใน 270 วัน นับถัดจากวันลงนามในสัญญา โดยคาดว่าจะได้มีการลงนามสัญญาจ้างในเดือนมิ.ย.2564
ด้าน บล.ฟินันเซีย ไซรัส ระบุในบทวิเคราะห์ว่า การประมูลโครงการภาครัฐหลายพันล้านบาทกำลังจะเริ่มขึ้นในเดือนมิ.ย. รวมถึงระบบ Drone และ Anti-Drone ซึ่งเป็น New S-Curve ของบริษัท และเป็นตลาดที่มีศักยภาพ ITEL มีแผนเข้าร่วมประมูลงานกว่า 2 พันล้านบาทต่อยอด Backlog ปัจจุบันที่มีอยู่ 3.6 พันล้านบาท แม้จะรับร้รูายได้จากงานใหม่ไม่ทันในไตรมาส 2 ปี 2564 ซึ่งอาจทำให้กำไรชะลอเมื่อเทียบจากไตรมาสก่อน แต่รายได้จะกระจุกในช่วงครึ่งปีหลังปี 2564
ทั้งนี้ยังคงคาดกำไรปกติปี 2564 เพิ่มขึ้น 64.2% เมื่อเทียบจากปีก่อน และคงราคาเป้าหมายปี 2564 ที่ 6.40 บาท หาก ITEL-W2 ที่จะหมดอายุ ส.ค. นี้ใช้สิทธิทงั้หมด ราคาเป้าหมายจะ dilute เป็ น 5.10 บาท ยังมี upside กว่า 20% จากราคาหุ้นปัจจุบัน ส่วน ITEL-W3 คาดมีผล ต่อ EPS Dilution ในปี 2565 อ่านรายละเอียดเพิ่มเติม “ฟินันเซียฯ” แนะซื้อ ITEL มอง 4 โครงการใหญ่หนุนกำไรปี 64 โต 47.5%